

##### REPUBLIKA HRVATSKA

**KARLOVAČKA ŽUPANIJA**

**GRAD SLUNJ**

**GRADSKO VIJEĆE**

KLASA: 363-01/23-01/06

URBROJ: 2133-04-03-03/01-23-3

Slunj, 31. 1. 2023.

Na temelju članka 26. stavka 1. i članka 34. stavka 2. Zakona o komunalnom gospodarstvu (Narodne novine 68/18, 110/18 i 32/20) i članka 25. stavka 1. podstavka 18. Statuta Grada Slunja ("Glasnik Karlovačke županije" 20/09, 06/13, 15/13, 03/15 i „Službeni glasnik Grada Slunja“ 01/18, 02/20, 06/20, 03/21 i 05/21-pročišćeni tekst), Gradsko vijeće Grada Slunja na svojoj 19. sjednici održanoj dana 31. 1. 2023. godine, donosi

**ODLUKU**

**o dopunama Odluke o komunalnim djelatnostima na području Grada Slunja**

**Članak 1.**

U članku 6. Odluke o komunalnim djelatnostima na području Grada Slunja („Službeni glasnik Grada Slunja“ 09/19, 01/22, 03/22 i 07/22) dopunjuju se:

* stavak 1. na način da se iza točke 11. dodaje točka 12. koja glasi: „12. uklanjanje raslinja uz nerazvrstane ceste“
* iza stavka 3. dodaje se stavak 4. koji glasi: „Uvjeti i način obavljanja komunalnih djelatnosti kojima se osigurava održavanje komunalne infrastrukture (djelatnosti iz stavka 1. ovog članka točke 1.-5. i 9.-12.) pobliže će se urediti ugovorom sa KOMUNALNIM DRUŠTVOM „LIPA“ d.o.o.“
* dosadašnji stavak 4. i 5. postaju stavak 5. i 6.

**Članak 2.**

Sve odredbe osnovne Odluke ostaju i dalje na snazi ukoliko nisu izmijenjene ovom Odlukom.

**Članak 3.**

Ova Odluka stupa na snagu osmi dan od dana objave u „Službenom glasniku Grada Slunja“.

PREDSJEDNIK

GRADSKOG VIJEĆA

Jure Katić

****

#### REPUBLIKA HRVATSKA

**KARLOVAČKA ŽUPANIJA**

**GRAD SLUNJ**

**JEDINSTVENI UPRAVNI ODJEL**

Slunj, siječanj 2023.

**GRADSKO VIJEĆE**

PREDMET: Odluka o dopunama Odluke o komunalnim djelatnostima na području Grada Slunja

* obrazloženje

Predloženim dopunama Odluke o komunalnim djelatnostima na području Grada Slunja predlaže se definiranja načina obavljanja poslova uklanjanja raslinja i vegetacije uz nerazvrstane ceste i gradske ulice (košnja, orezivanje, sječa raslinja i sl.), te njihovo povjeravanje Komunalnom društvu Lipa.

U istom članku dodaje se i odredba da će se uvjeti i način obavljanja komunalnih djelatnosti kojima se osigurava održavanje komunalne infrastrukture pobliže urediti ugovorom koji će Grad zaključiti sa Komunalnim društvom Lipa d.o.o..

Za predloženu Odluku o dopuni Odluke o komunalnim djelatnostima Grada Slunja provedeno je savjetovanje sa zainteresiranom javnošću u vremenskom razdoblju od 21. prosinca 2022. godine do 19. siječnja 2023. godine pri čemu nije bilo zaprimljenih primjedbi ili prijedloga zainteresirane javnosti.

PROČELNICA:

Zdenka Špelić, dipl.iur., v.r.